SIRI ดีดบวก 2% เสียบเข้าเทรด SET100 วันนี้
SIRI ดีดบวก 2% รับเสียบเข้าเทรด SET100 แทนที่ STARK วันนี้ โบรกเชียร์ซื้อเป้า 1.90 บ. ปักธงรายได้โตปีนี้มากกว่า 20%
SIRI ดีดบวก 2% รับเสียบเข้าเทรด SET100 แทนที่ STARK วันนี้ โบรกเชียร์ซื้อเป้า 1.90 บ. ปักธงรายได้โตปีนี้มากกว่า 20%
7 เม.ย. 2566

ผู้สื่อข่าวรายงานว่า วันนี้ (7 เม.ย.66) ราคาหุ้น บริษัท แสนสิริ จำกัด (มหาชน) หรือ SIRI ณ เวลา 10:20 น. อยู่ที่ระดับ 1.74 บาท บวก 0.03 บาท หรือ 1.75% สูงสุดที่ระดับ 1.74 บาท ต่ำสุดที่ระดับ 1.72 บาท ด้วยมูลค่าการซื้อขาย 282.68 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์วันนี้(7 เม.ย.66) SIRI สำหรับปัจจัยวันนี้ แนะนำติดตามกเข้ามาเป็นสมาชิกใหม่ในดัชนี SET100 ของตัวหุ้น SIRI แทนที่ STARK ซึ่งถูกสั่งห้ามการซื้อขายตั้งแต่วันที่ 1 มี.ค.มาจนถึงปัจจุบัน
บล.ดาโอ ระบุในบทวิเคราะห์ว่า SIRI ตั้งเป้ารายได้โตมากกว่า 20% เทียบช่วงเดียวกันของปีก่อน จากเป้าโอนปีที่ 4.1 หมื่นล้านบาท โครงการใหม่ทยอยเปิดและเร่งเปิดครึ่งหลังปี 2566 โครงการแนวราบยังมี Demand ที่แข็งแกร่ง สะท้อนจากยอดจองที่เพิ่มขึ้นอย่างมีนัยสำคัญในการจัด Event ของอสังหาฯ ทุกราย
โดยคาดกองทุนและต่างชาติเตรียมเพิ่มน้ำหนักการลงทุน โดยประเมินกำไรสุทธิปี 66 ที่ 4.5 พันล้านบาท โต 5.5% เทียบช่วงเดียวกันของปีก่อน และปี 2567 อยู่ที่ 4.75 พันล้านบาท โต 4.3% เทียบช่วงเดียวกันของปีก่อน แนะนำซื้อราคาเป้าหมาย 1.90 บาท